
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2011 M. RUGPJŪČIO 25 D. SPRENDIMO NR. T-163 „DĖL PANEVĖŽIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2016 m. sausio 28 d. Nr. T-3
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 23 straipsniu, Lietuvos Respublikos vietos savivaldos įstatymo Nr. I-533 13, 15 ir 27 straipsnių pakeitimo įstatymo 4 straipsnio 2 dalimi, Savivaldybės taryba  n u s p r e n d ž i a:
1. Pakeisti Panevėžio rajono savivaldybės tarybos veiklos reglamentą, patvirtintą Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“:
1.1.  Pakeisti 18.3 punktą ir jį išdėstyti taip:
„18.3. raštu arba žodžiu prieš pradedant svarstyti klausimą informuoti merą ir (ar) tarybos narius arba kitus asmenis, kurie kartu dalyvauja rengiant, svarstant ar priimant sprendimą, apie esamą interesų konfliktą, pareikšti apie nusišalinimą, ir, jeigu pareikštas nusišalinimas buvo priimtas, jokia forma nedalyvauti toliau rengiant, svarstant ar priimant sprendimą. Žodžiu pareikštas nusišalinimas įrašomas posėdžio protokole“;
1.2.  Pakeisti 23 punktą ir jį išdėstyti taip:
„23. Pasibaigus ataskaitiniam mėnesiui iki kito einamojo mėnesio 10 d. tarybos narys Apskaitos skyriui pateikia reglamento 22 punkte nurodytų išlaidų pateisinančius dokumentus arba jų kopijas (sąskaitas faktūras, išrašytas tarybos nario vardu, ar prekių (paslaugų) pirkimo sutartis kartu su mokėjimo dokumentais; viešojo transporto bilietus; degalų pirkimo kasos aparatų kvitus, kuriuose turi būti visi teisės aktų nustatyti kasos aparato kvitui privalomi rekvizitai, taip pat rekvizitas (rekvizitai), pagal kurį (kuriuos) galima identifikuoti pirkėją). 
Išlaidas pateisinantys dokumentai privalo būti išrašyti už einamąjį mėnesį ir pasirašyti tarybos nario, nurodant vardą, pavardę. 
Apskaitos skyrius, patikrinęs pateiktus dokumentus, per 10 kalendorinių dienų perveda lėšas tarybos nariui į nurodytą sąskaitą banke, neviršijant reglamento 22 punkte nustatyto išmokų dydžio“;
1.3. Pakeisti 165 punktą ir jį išdėstyti taip:
„165. Savivaldybės taryba savo įgaliojimų laikui sudaro Etikos komisiją ir Antikorupcijos komisiją“;
1.4. Pakeisti 174 punktą i jį išdėstyti taip:
„174. Raštu gautas paklausimas užregistruojamas Kanceliarijos skyriuje Dokumentų valdymo sistemoje ir nagrinėjamas Asmenų prašymų nagrinėjimo ir jų aptarnavimo Panevėžio rajono savivaldybės administracijoje taisyklių, patvirtintų Savivaldybės administracijos direktoriaus 2016 m. sausio 11 d. įsakymu Nr. A-22 „Dėl Asmenų prašymų nagrinėjimo ir jų aptarnavimo Panevėžio rajono savivaldybės administracijoje taisyklių ir prašymo, skundo ar kito kreipimosi priėmimo faktą patvirtinančio dokumento formos patvirtinimo“(toliau – Asmenų prašymų nagrinėjimo ir jų aptarnavimo Panevėžio rajono savivaldybės administracijoje taisyklės), nustatyta tvarka ir terminais“;
1.5. Pakeisti 178 punktą:
„178. Gyventojų priėmimas ir jų pasiūlymų, pareiškimų ir skundų nagrinėjimas organizuojamas pagal Asmenų prašymų nagrinėjimo ir jų aptarnavimo Panevėžio rajono savivaldybės administracijoje taisykles.“
2. Pripažinti Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veikos reglamento patvirtinimo“, 166 punktą netekusiu galios.

3. Laikyti Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veikos reglamento patvirtinimo“, 167–167-1 punktus atitinkamai 166–167 punktais.
4. Sprendimo 1.3, 2 ir 3 punktai įsigalioja 2016 m. balandžio 1 d.


Savivaldybės meras					Povilas Žagunis

